Volčanskas
Volčanskas (rus. Волчанск) – miestas Rusijoje, Sverdlovsko srityje, 452 km į šiaurę nuo Jekaterinburgo, maždaug pusiaukelėje (25 km) tarp Karpinsko ir Severouralasko, rytinėse Uralo pašlaitėse, prie Volčankos upelio. Geležinkelio stotis (Lesnaja Volčanka) prie Serovo–Severouralsko atšakos. Veikia tramvajus. Kasamos rusvosios anglys. Mechanikos, medienos apdirbimo pramonė.